| আন্তঃব্যক্তিক সম্পর্ক |
| --- |
| সম্পর্কের ধরনছেলেবন্ধু **·** নৈমিত্তিক সম্পর্ক **·**  সহাবস্থান **·**  কনকিউবিনেজ **·**  সৌজন্যে **·**  পারিবারিক সম্পর্ক **·**  পরিবার **·**  বন্ধুত্ব **·**  মেয়েবন্ধু **·**  স্বামী **·**  আত্মীয়তা **·**  বিয়ে **·**  উপপত্নী (প্রেমিকা) **·**  একক বিবাহ **·**  বহু সম্পর্ক **·**  পেডেরাস্টি **·**  পলিয়ামরি **·**  বহুগামিতা **·**  বহুবিবাহ **·**  আবেগপূর্ণ বন্ধুত্ব **·**  উল্লেখযোগ্য অংশীদার **·**  প্রাণপ্রিয় **·**  বৈধব্য **·**  স্ত্রী |
| সম্পর্ক সংক্রান্ত কার্যক্রমবন্ধন **·**  বিয়ের আগে প্রেম **·**  ডেটিং **·**  বাগদান **·**  সঙ্গম **·**  মিলন মেলা **·**  পরিণয় **·**  অবিবাহিতদের অনুষ্ঠান **·**  বিয়ে |
| সম্পর্ক ছেদঅবসান **·**  আইনী/বৈবাহিক বিচ্ছেদ **·**  বাতিল **·**  বিবাহ বিচ্ছেদ **·**  বিধবাত্ব |
| আবেগ ও অনুভূতিসখ্যতা **·**  সংযুক্তি **·**  ঘনিষ্ঠতা **·**  ঈর্ষা **·**  আকর্ষণ **·**  ভালবাসা **·**  গভীর প্রণয় **·** প্লেটোনিক ভালোবাসা **·**  যৌনতা |
| সংস্কার ও অভ্যাসকনের দাম (দেনমোহর · যৌতুক) **·**  সমান ঘরে অথবা উচ্চ শ্রেণী বা জাতিতে বিবাহ **·**  বিশ্বাসঘাতকতা **·**  যৌন ক্রিয়াকলাপ **·**  সীমালংঘন **·**  দমন |
| অপব্যবহারশিশু **·**  ডেটিং **·**  গার্হস্থ্য **·**  বৃদ্ধ **·**  বিশ্বাসঘাতকতা **·**  স্বীয়-কেন্দ্রিক পিতা বা মাতা **·**  শক্তি এবং নিয়ন্ত্রণ |
| * দে
* স
 |

যৌতুক দেবার দৃশ্য 
**যৌতুক** বা **পণ** হল কন্যার বিবাহে পিতামাতার সম্পত্তির হস্তান্তর প্রক্রিয়া। ‘যু’ ধাতু থেকে নিষ্পন্ন ‘যুত’ শব্দের অর্থ যুক্ত; বুৎপত্তিগত অর্থ হলো, পাত্র-পাত্রীর যুক্ত হওয়ার সময়ে অর্থাৎ বিয়ের সময় পাত্রীর জন্য যা কিছু মূল্যবান সামগ্রী দেয়া হয়, তা যৌতুক।

যৌতুক সাধারণত কনে মূল্য ও স্ত্রীধন সংশ্লিষ্ট ধারণার সঙ্গে সম্পূর্ণ বিপরীত। যদিও কনে মূল্য বা কনে সেবা বর বা তার পরিবার কর্তৃক কনের পিতামাতার নিকট পরিশোধিত হয়, কিন্তু কনের পরিবার কর্তৃক বর বা তার পরিবারকে প্রদত্ত হস্তান্তরিত সম্পদ হল যৌতুক। অন্যভাবে, যৌতুক হল নববধূর নির্দিষ্ট সম্পত্তি যা বিয়ের সময় বরের মালিকানা এবং নিয়ন্ত্রণে থাকে।

সাধারণ অর্থে যৌতুক বলতে বিয়ের সময় বরকে কনের অভিভাবক কর্তৃক প্রদেয় অর্থ বা মূল্যবান সামগ্রীকে বুঝায়। এছাড়া বর কনের আত্মীয়, অভ্যাগত অতিথিরা সাধারনত স্বেচ্ছায় নবদম্পতিকে দিয়ে থাকেন যা তারা তাদের নতুন সংসারে সুবিধামত ব্যবহার করতে পারে। হিন্দু আইনে যৌতুককে নারীর সম্পত্তির উৎস বলা হয়। এতে তার নিরঙ্কুশ অধিকার স্বীকৃত। হিন্দু সমাজে নারীরা পুরুষদের মতো একই ভাবে সম্পত্তির উত্তরাধিকারী হতো না। তাই অনেক আগে থেকেই হিন্দু সমাজে নারীদেরকে বিয়ের সময়ে যৌতুক দেবার প্রচলন ছিল। কালক্রমে তা বিয়ের পণ হিসাবে আবির্ভূত হয় যা একসময় কনে পক্ষের জন্য এক কষ্টকর রীতি হয়ে দাঁড়ায়। ১৯৮০ সালের যৌতুক নিরোধক আইন অনুসারে "প্রত্যক্ষ বা পরোক্ষভাবে যদি কোন পক্ষ অপর পক্ষকে বিয়ের আগে-পরে-চলাকালীন যে কোন সময় যে কোন সম্পদ বা মূল্যবান জামানত হস্তান্তর করে বা করতে সম্মত হয় সেটাই যৌতুক বলে বিবেচ্য হবে।" 
তবে বিয়ের সাথে সরাসরি সম্পর্কিত নন এমন কেউ ৫০০ টাকা বা তার চেয়ে কম মূল্যমানের কোন বস্তু উপহার হিসাবে কোন পক্ষকে দিলে তা যৌতুক হিসাবে বিবেচিত হবে না। তবে বিয়ের শর্ত হিসাবে এই সমপরিমান কোন কিছু আদান প্রদান করলে তা যৌতুক হিসাবে বিবেচিত হবে। নারী ও শিশু নির্যাতন দমন আইন ২০০০ অনুসারে বিয়ে স্থির থাকার শর্ত হিসাবে বা বিয়ের পণ হিসাবে প্রদত্ত অর্থ বা প্রদান করা হবে এই মর্মে কোন শর্ত যে কোন সম্পদকে যৌতুক হিসাবে বিবেচিত হবে। তবে মুসলিম সম্প্রদায়ের বিয়ের ক্ষেত্রে বিয়ের মোহরানা যৌতুক হিসাবে বিবেচিত হবে না। 
প্রচলিত আইনে যৌতুক দেয়া বা নেয়া উভয়ই শাস্তিযোগ্য অপরাধ হিসাবে বিবেচনা করা হয়েছে। অপরাধ প্রমাণিত হলে এক থেকে পাঁচ বছর পর্যন্ত জেল বা জরিমানা অথবা উভয় দন্ড হতে পারে। যৌতুক দাবী করার জন্যও একই সাজা হতে পারে। 
বাংলাদেশের সমাজে যৌতুকের জন্য নারীর প্রতি অসম্মান ও অত্যাচারের অনেক ঘটনা ঘটে। এমনকি যৌতুকের দাবীতে স্বামী বা তার আত্মীয় স্বজনদের দ্বারা অত্যাচারের পর হত্যাকান্ডের ঘটনাও বিরল নয়।

তথ্যসূত্র
---------

1. ↑  হাবিবুর রহমান প্রণীত ‘যার যা ধর্ম’ পৃষ্ঠা ২৯৫
2. ↑  গুডি, জ্যাক (১৯৭৬)। *Production and Reproduction: A Comparative Study of the Domestic Domain* (ইংরেজি ভাষায়)। কেমব্রিজ: কেমব্রিজ ইউনিভার্সিটি প্রেস। পৃষ্ঠা ৮।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  কাজী এবাদুল হক (জানুয়ারি ২০০৩)। "যৌতুক"। সিরাজুল ইসলাম। *[[বাংলাপিডিয়া]]* (বাংলা ভাষায়)। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ জুন ৪, ২০১৫।  ইউআরএল–উইকিসংযোগ দ্বন্দ্ব (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "সংরক্ষণাগারভুক্ত অনুলিপি"। ২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ জুন ২০১৫।
5. ↑

আরও পড়ুন
---------

* Hirsch, Jennifer S. Wardlow, Holly, *Modern loves: the Anthropology of Romantic Courtship & Companionate Marriage*, Macmillan, 2006. আইএসবিএন ০-৪৭২-০৯৯৫৯-০. Cf. Chapter 1 "Love and Jewelry", on contrasting a dowry and a bride price.

বহিঃসংযোগ
---------


উইকিমিডিয়া কমন্সে **যৌতুক** সংক্রান্ত মিডিয়া রয়েছে।